Чыгуначны вакзал Брэста адзін з найстарэйшых у Беларусі. Гэта — вароты краіны ў Еўропу. Адкрыццё новага будынка вакзалу адбылося на станцыі Брэст-Літоўскі 28 мая 1886 года. Ён мае багатую гісторыю, тут, як нідзе, можна адчуць подых часу. Вялікая колькасць людзей за гэты час бачыла яго сцены, вакзал перажыў не адну маладосць і захоўвае мноства цікавых гістарычных фактаў. З моманту заснавання Брэсцкага чыгуначнага вакзала яго наведвалі рускія і еўрапейскія манархі, кіраўнікі ўрадаў розных краін і высокапастаўленыя госці, знакамітыя пісьменнікі і артысты, скульптары і касманаўты.